[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Yn ystod Wythnos Gwirfoddolwyr 2023, hoffwn ofyn i chi feddwl am wirfoddoli fel ymddiriedolwr elusen, oherwydd mae pobl yn anghofio weithiau bod ymddiriedolwyr yn wirfoddolwyr hefyd!"}, {"text_idx": "#000009", "text": "Mae\u2019n wir fod ymddiriedolwr yn fath arbennig o wirfoddoli. Mae mwy o gyfrifoldeb ynghlwm a\u0302\u2019r ro\u0302l na rolau llai ffurfiol. Ond, ar ddiwedd y dydd, mae\u2019r rhan helaeth o ymddiriedolwyr elusennau yn ddi-da\u0302l ac yn rhoi eu hamser o\u2019i gwirfodd i fudiad."}, {"text_idx": "#000011", "text": "Gall ymgymryd a\u0302 ro\u0302l ymddiriedolwr fod yn ffordd wych o wirfoddoli, yn enwedig os ydych chi eisiau gwneud gwahaniaeth go iawn i fudiad. Gall rhoi\u2019r cyfle i chi gyfrannu at rywbeth sy\u2019n agos at eich calon a bod yn wych i\u2019ch datblygiad personol neu broffesiynol eich hun. Yn o\u0302l gwaith ymchwil yr elusen Getting on Board:"}, {"text_idx": "#000012", "text": "Mae 96% o ymddiriedolwyr yn dweud eu bod yn dysgu sgiliau newydd\nMae 73% yn dweud ei fod wedi rhoi hwb i\u2019w hyder (74% o fenywod)\nDywedodd 84% ei fod yn ei gwneud nhw\u2019n hapusach r\nDywedodd 22% eu bod wedi cael dyrchafiad yn eu gwaith o\u2019i herwydd\nDywedodd 38% fod ganddyn nhw ddyheadau arwain newydd o ganlyniad i\u2019r ro\u0302l"}, {"text_idx": "#000013", "text": "Mae llawer o gyfleoedd ar gael, ac mae llawer o fyrddau eisiau recriwtio ymddiriedolwyr iau a phobl ag amrediad amrywiol o sgiliau, profiadau a chefndiroedd, felly meddyliwch am beth allech chi ei gyflwyno i\u2019r ro\u0302l a pheidiwch a\u0302 bod ofn ymgeisio."}, {"text_idx": "#000016", "text": "Mae pob elusen yn wahanol, ond dylai fod rhyw fath o broses ddethol ar gyfer penodi ymddiriedolwyr, fel arfer CV neu lythyr eglurhaol, gyda rhyw fath o gyfweliad ffurfiol."}, {"text_idx": "#000017", "text": "Mae rhai elusennau yn cynnal diwrnodau neu nosweithiau agored i bobl a\u0302 diddordeb mewn bod yn ymddiriedolwyr, sy\u2019n gallu bod yn ffordd wych o gael rhagor o wybodaeth. Os oes gan yr elusen aelodaeth sy\u2019n pleidleisio, efallai y bydd angen i chi fynd drwy broses ethol a chael eich penodiad wedi\u2019i gadarnhau yn y Cyfarfod Cyffredinol Blynyddol nesaf."}, {"text_idx": "#000018", "text": "Byddwn i\u2019n eich argymell yn gryf i wneud ychydig o waith ymchwil er mwyn gwneud yn siw\u0302r bod y ro\u0302l yn iawn i chi a\u2019ch bod chi\u2019n gwybod beth rydych chi\u2019n cytuno ei wneud! Gall bod yn ymddiriedolwr fod yn llawer o hwyl, ond mae angen i chi fod yn ymwybodol mai\u2019r ymddiriedolwyr yn y pen draw sydd a\u0302\u2019r cyfrifoldeb dros oruchwylio\u2019r ffordd y caiff elusen ei rhedeg. Dyma rai cwestiynau i feddwl amdano cyn ymgeisio:"}, {"text_idx": "#000021", "text": "Faint o ymrwymiad amser sydd ynghlwm a\u0302\u2019r ro\u0302l? (cyfarfodydd bwrdd yn unig, neu fwy?)\nA yw\u2019r cyfarfodydd yn hygyrch i chi? (amser, ardal, lleoliad, opsiynau ymuno)\nA ydyn nhw\u2019n talu treuliau parod (gofal plant?)\nA fydd rhyw fath o sesiwn gynefino, neu gefnogaeth i ymddiriedolwyr newydd?\nA fydd unrhyw hyfforddiant yn cael ei gynnig?"}]